? પંચાસરમાં ભુવડ સામે લડતાં લડતાં જયશિખરી હણાયો અને આ બાજુ તેની ગર્ભવતી રાણી રૂપસુંદરીને લઇને બનેવી સુરપાળ નીકળી પડ્યો. દુર જંગલોમાં બહેન રૂપસુંદરીને ગુપ્ત સ્થળે મુકીને સુરપાળ ભુવડને હેરાન કરવા બહારવટે ચડ્યો. ગિરનારની ગોદમાં ગીરના જોરાવર જંગલોમાં તેણે અડ્ડો જમાવ્યો અને ત્યાંથી પોતાના થોડા સાથીદારો સાથે ભુવડને હેરાન કરવા લાગ્યો. જયશિખરીના મોતનો બદલો લેવાનું તે વિસર્યો નહોતો.